text: Stuehus brændt ned
  20 januar 2012 kl. 08.17
  Et stuehus på en landejendom i Boring ved Rask Mølle nær Hedensted  nedbrændte natten til fredag, oplyser Radio VLR. Branden blev opdaget kort efter klokken et og Hedensted Brand & Redning fik slukket branden.
  - Branden opstod på øverste etage, men brandårsagen kender vi ikke, siger vagtchef hos Sydøstjyllands Politi, Svend Pedersen, til Radio VLR. I dag skal teknikere forsøge at finde ud af, hvad der gik galt.
  Branden blev opdaget ved et-tiden af en forbipasserende, der ringede til alarmcentralen. Huset beboer - en mand - var ikke hjemme, og ingen kom noget til.
  